Ayrton Senna

**Ayrton Senna da Silva** (San Paolo del Brasil, 21 de marso 1960 – Bologna, 1° de majo 1994) l'è stà un dei pì amadi coridori de Formuła 1.
El ga vinto tri titołi mondiałi e el ga fato anca dei inportanti record de ła Formuła Uno, tra quei queo de łe pole position. El sa copà in on inçidente de gara inte el Gran premio de San Marin inte el 1 majo 1994, mentra el ghera drio guidar na Williams-Renault. El x'è stà tri olte canpion del mondo de formula 1 (1988, 1990, 1991).

## Cariera inte ła [[Formula 1]]
[thumb|left|La [Toleman TG184 de Senna usaa inte el 1984]]
Dopo na bona trafila inte łe formule minori (canpion de Formula 3 inglese inte el 1983), el ga debutà un Formula 1 inte el Gran Premio del Brasil 1984 su Toleman-Hart. Inte ła so prima stagion ga subito dà proa de esar on talento ecesional, cogliendo par la picenina scuderia nglese resultadi otimi, su tuti el clamoroso seondo piazamento inte el Gran Premio di Monaco, desputado soto on diluvio incredibil. La gara la xe stà interota proprio par l'enorme quantità de àcua che la ghera sula pista, e a Senna, che el recuperava sie secondi par giro su Alain Prost) la ghè stà negà na vitoria ormai segura.

La prima scuderia a meterghe i oci su de lu xe stà ła Lotus, che el ga ingagià par el 1985. Ala seonda gara col team inglese, Senna el ga ciapà subito la vitoria inte el Gran Premio de Portogalo, anca 'sto qua disputado soto na piogia torensial. Inte el corso dela stagion Senna el ga dò esenpio dela velocità inte el gir in prova. Ben 7 le pole position ciapade in 'sta stagion, el pì dee olte vanificade da ritiri par guasti mecanici o par mancansa de benxina (in quel tenpo el ghera n vigor on regolamento che el limitava el quantitativo de benxina inte el serbatoi).

[thumb|300px|right|Senna el guida la [Team Lotus|Lotus inte el 1986]]
thumb|left|250px|La Lotus de Senna inte el 1987
Dopo tri stagioni, co anca el record de pole (ben 8 inte el 1986), Senna el ga abandonà la Lotus par la ben pì competitiva McLaren la qual, proprio inte el 1988, la ghera riusia a firmar on contrato motoristego co la Honda.

Inte ła McLaren, Senna se ga trovà come conpar de squadra "El profesor" Alain Prost, col qual el xe scominsià ben presto na rivalità piassé grosa. La McLaren-Honda MP4/4 la x'era na vetura ecesional e questo el ga consentio ai do piloti de dominar el canpionato, agiudicandose ben quindese dei sedese gran premi in programa. Senna, co oto vitorie e ben tredese pol, el ga finalmente coronà el sogno de agiudicarse el titolo, e el ghe riusio co do gare d'anticipo.

Inte el 1989 la McLaren la ga evidensià qualche debolesa dal punto de vista de l'afidabilità, che le ga reguardà sora-de-tuto Senna, colpio da pareci guasti che el ga costreto a darghe el titolo al compar-rival Prost. L'epilogo del mondial el xe stà on dei piassé controversi de la Formula 1: inte el circuito de Suzuka, sede del Gran Premio del Giapone, i do rivali i sé frontegià inte ła penultima gara co Prost in vantagio ma ancor mia serto del titolo. A pochi xiri dala fin, dopo on duel durà par tuta la corsa, Senna, ala chicane, el ga tentà on sorpaso sul rival che, invese, ghe sè meso a serar la traietoria e finendo col farse urtar da Senna. Prost el ga terminà cussita la propria gara par 'st'urto, e el brasilian, invese, el ga domandà l'juto dei comisari e, anzeché reciapar la pista da dove l'era uscio, el ga riaceso el motor, ga tajà la chicane e el ga riciapado la corsa, pur co l'ala anterior desfata. Dopo na sosta ai box, par el canbio de museto, e on breve inseguimento, el brasilian el ga ala fin sorpasà Alessandro Nannini, che x'era portà un testa al Gran Premio, e ga potuo tajar par prim el traguardo, versendo de novo el mondial. Ala fin dea gara sul gradin pì alto del podio parò ghè salio Nannini: Senna x'era stà squalificà par salto de chicane e violasion dele regole (nol potea riacender on motor spento e s'era fato ajutar dai comisari par tornare un gara dopo on fuoripista), e Prost el potea cussìta, matemategamente, fregiarse del titolo de canpion del mondo. Questo episodio el ga inasprì del tuto i xà compromesi raporti che Senna el gavea co Prost e co tuta la federasion, a quel tenpo reta dal fransese Jean-Marie Balestre. El brasilian ga avù, parò, la so rivinsita l'ano sucesivo. Prost x'era pasà ala Ferrari, ma inte ła stagion 1990 non la x'era mia canbià la trama, co i do senpre in acanita lota tra de lori.
'Sta olta, parò, Senna el ghera riusio a rivar in Giapon col vantagio de clasifega, ma col rival in recupero. Anca 'sta olta, ala prima curva, Prost ga serà la traietoria al brasilian e el ze stà urtà da Senna, impato che ga mandà entranbi inte ła sabia. Senna l'era cussìta canpion del mondo par la seonda olta.
thumb|right|300px|Senna el guida la Mclaren inte el 1991

El calo de competitività dela Ferrari inte el 1991 el ga interoto la saga Senna-Prost, favorendo le vitorie del piloa paulista, che ghe xe agiudicà el terzo titolo mondial, dovendo parò far fronte ad on grintoso Nigel Mansell, batuo solo ala penultema gara oncora in Giapon. El xe stà l'ultimo titolo par Senna, che inte el 1992 se era trovà ale prese col calo di competitività dela McLaren (e co dele Williams ecesionai).

Anca inte el 1993, co na McLaren motorizada Ford (la Honda la gavea abandonà le competision ala fin del '92), e contro na fenomenal Williams, la cui prima guida la x'era ora Alain Prost, nol prometeva de mejo, ma nonostante l'evidente inferiorità del mezo Senna el ga dao vita ad alcone dele piassé spetaolari imprese mai viste inte ła Formula 1, culminae a Donington Park, inte el Gran Premio d'Europa, in quea che la vien definia la vitoria piassé bela del canpion brasilian. Soto l'acqua Senna el ga dà spetacolo efetuando 4 sorpasi inte el solo prim xiro e quasi ridicolixando i aversari. Ala fin el xe imposto co quasi on minuo e mezo de distaco su Damon Hill e on giro su Prost. Inte el corso de l'ano, parò, la diferensa de qualità e potensa la se ga fato sentir e al fransese ghe riusio ala fin de l'ano, a laurearse canpion del mondo.

Inte el 1994 Senna el ga lasà la McLaren par trasferirse inte ła Williams canpion in carica, proprio al posto del ritirado Prost. El sembraa on titolo già segnà in partensa, ma nol fu cussità. Dopo na partensa dificil (do ritiri inte łe prime do gare, vinte da on giovan Michael Schumacher su Benetton Ford, inte łe qual el gavea comunque conquistà la pole) Senna el ga afrontà la tersa gara, el Gran Premio di San Marino, ciapando inte łe prove (funestade dal grave insidente de Rubens Barrichello el vènerdi ala variante basa sensa grose conseguense, nonché da l'insidente mortal de Roland Ratzenberger ala Villeneuve curva de sabato) la tersa pole position de fila. Al 7° giro dela gara, el seondo dopo la ripartensa drio la safety car (entraa in seguito a on insidente inte ła partensa che el gavea coinvolto J.J. Lehto, restà fermo in griglia, e Pedro Lamy, e i rotami dele cui veture i gavea provocà el ferimento de alconi spetadori sule gradinae de l'auodromo), Senna el xe usìo improvisamente de pista ala fin dela curva del Tamburelo, senbra a causa del cedemento del pianton delo sterzo, modificà in ocasion dela gara stesa, parché el pilota el se era lamentà dela scarsa visibilità dela strumentasion del volante. El pianton xera stà alungà e saldà a man e cedete un seguito ale solecitasion ecesive par el tipo de saldatura efetuado, e le conseguense le risultaron trageghe: Senna el ga provà a frenar on pochin, ma la via de fuga in quel punto del tracià (già teatro in pasà de altri grai insidenti co protaonisti Gerhard Berger su Ferrari, Nelson Piquet su Williams e Michele Alboreto su Footwork) la ofriva on spasio ridotisimo.
L'impato el xe stà tremendo. Par efeto de l'urto, el punton dela sospension anterior destra, spezatose, el xe infilà soto el bordo suerior dela visiera del casco del piloa, penetrando inte ła region temporal destra e provocando gravisime e fatai lesion. Senna, che gavea perso conoscensa, imediatamente socorso e portà via da lì co un eliambulansa, el ze spirà a l'Ospedal Magiore de Bologna dove x'era stà trasportà, ale 18:39. La so morte la ga getà inte el luto el mondo dela Formula 1, ma sora-de-tuto el popolo del Brasil. I x'è stai proclamai tri dì de luto nasional.

La morte de Senna e Ratzenberger l'è staa acompagnada da forti polemeghe: seondo la lege tajana infati, el teatro de on avegnimento sportivo inte el qual se verifega la morte de on atleta, la dev'esar imediatamente abandonà da ogni manifestasion. La morte de Roland Ratzenberger, el dì pria de quea de Senna, la avrebe dovuo far saltar el regolare svolgemento del G.P..
Par agirar l'eventualità se ga sertifegà che la morte de Ratzenberger non la xera avenua sul sircuito, ma in ospedale.

Ayrton Senna ga disputà 161 GP, cogliendo 41 vitorie, 65 pole position, 19 giri piassé veloci dei altri in gara e 610 punti iridati. El xe partio par 87 olte inte ła prima fila e ga otenuo 96 piazamenti a punti, 80 dei quai sul podio.

Ayrton Senna el fasea parte dei "Atleti di Cristo".

## Vitorie

* 1985: Portogalo, Belzo
* 1986: Spagna, Stati Uniti
* 1987: Monaco, Stati Uniti
* 1988: San Marin, Canada, Stati Uniti, Gran Bretagna, Germania, Ungheria, Belzo, Giapon
* 1989: San Marin, Monaco, Mèsego, Germania, Belzo, Spagna
* 1990: Stati Uniti, Monaco, Canada, Germania, Belzo, Italia
* 1991: Stati Uniti, Brasil, San Marin, Monaco, Ungheria, Belzo, Australia
* 1992: Monaco, Ungheria, Italia
* 1993: Brasil, Europa, Monaco, Giapon, Australia

## Pole Position

* 1985: Portogalo, San Marino, Monaco, Stati Uniti, Italia, Europa, Australia
* 1986: Brasil, Spagna, San Marin, Stati Uniti, Fransia, Ungheria, Portogalo, Mèsego
* 1987: San Marin
* 1988: Brasil, San Marin, Monaco, Mèsego, Canada, Stati Uniti, Germania, Ungheria, Belzo, Italia, Spagna, Giapon, Australia
* 1989: Brasil, San Marin, Monaco, Mèsego, Stati Uniti, Gran Bretagna, Germania, Belzo, Italia, Portogalo, Spagna, Giapon, Australia
* 1990: Brasil, San Marin, Monaco, Canada, Germania, Belzo, Italia, Spagna, Giapon, Australia
* 1991: Stati Uniti, Brasil, San Marin, Monaco, Ungheria, Belzo, Italia, Australia
* 1992: Canada
* 1993: Australia
* 1994: Brasil, Pacifico, San Marin.

## Giri piassé veloci un gara

* 1984: Monaco
* 1985: Portogalo, Canada, Stati Uniti
* 1987: Monaco, Stati Uniti, Canada
* 1988: Monaco, Canada, Giapon
* 1989: Stati Uniti, Germania, Spagna
* 1990: Monaco, Italia
* 1991: Italia, Giapon
* 1992: Portogalo
* 1993: Europa

(key) (Le gare un **grseto** le indica pole position; le gare un *corsivo* le indica el xiro piassè veloxe in gara)